Na temelju Odluke o načinu i kriterijima za korištenje javnih površina, Odluke o utvrđivanju javnih površina koje se daju na korištenje radi obavljanja gospodarskih djelatnosti, Odluke o porezima u Općini Grožnjan,  Statuta Općine Grožnjan i provedenog Natječaja, Općinsko vijeće Općine Grožnjan dana 26. siječnja 2018.g. donosi 

ODLUKU
o odabiru najpovoljnijih ponuda pristiglih na natječaj za dodjelu na korištenje javnih površina u vlasništvu Općine Grožnjan za postavljanje ugostiteljskih terasa
Članak 1.

Prihvaća se Zapisnik Povjerenstva za provođenje natječaja za korištenje javnih površina u vlasništvu Općine Grožnjan od 08. siječnja 2018.g., u pogledu natječaja objavljenog 22. prosinca 2017.g. 
Članak 2.


Nalaže se Jedinstvenom upravnom odjelu Općine Grožnjan da na temelju Zapisnika Povjerenstva i ove Odluke izda Rješenja za korištenje javnih površina u vlasništvu Općine Grožnjan iz natječaja, i to kako slijedi:
	Red.

br.
	Mjesto
	Naziv javne 

Površine
	Djelatnost
	Površina

u m2
	Godišnji porez 
u kunama 
	Naziv ponuditelja

	1.
	Grožnjan
	Terasa ispod kestena  I
	Ugostiteljska I
	31
	6.720,00
	Ugostiteljski obrt "Kornarija" - Konoba

"Pintur" 

vl. Marija Černeka, Grožnjan

	2.
	Grožnjan
	Terasa ispod kestena II
	Ugostiteljska I
	60
	13.440,00
	Restoran "Bastia" 

vl. Anđelko Vučić, Grožnjan

	3
	Grožnjan
	Terasa Belvedere
	Ugostiteljska II
	92
	13.028,56
	Konoba 

"Pintur" 

vl. Marija Černeka, Grožnjan

	4.
	Grožnjan
	Gradska 
lođa
	Ugostiteljska III
	60
	9.650,00
	"Zigante tartufi " d.o.o. 

Plovanija, Portoroška 15

	6.
	Grožnjan
	Staro boćalište
	Ugostiteljska II
	162
	26.000,00
	"Mama Maria" j.d.o.o. iz Zagreba, Konjšćinska 39


Članak 3.
Javne površine daju se na korištenje u viđenom stanju, na određeno vrijeme od 3 (tri) godine tj. od 01.01.2018.g.  do 31.12.2020.g.
Članak 4.
Ponuditeljima iz članka 2. ove Odluke izdat će se Rješenja o korištenju javnih površina u roku od 15 dana od dana pravomoćnosti ove Odluke.
Ako ponuditelj, čija je ponuda izabrana kao najpovoljnija odustane od korištenja nakon pravomoćnosti ove odluke, tada gubi pravo na povrat uplaćene jamčevine, a javna površina se može ponovno izložiti natječaju.
 



Članak 5.
Ponuditelji odnosno korisnici će ugovorom biti obavezani i na ispunjenje posebnih uvjeta vezano uz korištenje javnih površina, a to su:

· korisnici moraju na javnim površinama koje koriste redovno raditi tokom 

cijelog vremena zakupa, ako dozvoljavaju vremenske prilike;

· javne površine koje koriste korisnici moraju  redovno čistiti i održavati, tokom cijelog vremena korištenja;

· na stolovima moraju biti stolnjaci i pepeljare;

· stolice moraju biti bolje kvalitete, a na njima moraju biti jastuci;

· suncobrani moraju biti neutralne boje, bez reklama;

· izvan javne površine  koju koriste korisnici ne smiju postaviti nikakve naprave i automate; 

· korisnici  moraju platiti ponuđeni godišnji porez svake godine i to: 50% do 30.06., a 50% najkasnije do 30.09. svake godine;

· korisnici terase Belvedere i Staro boćalište moraju preuzeti i obavezu redovnog čišćenja cijele površine terase, tj. katastarske čestice na kojoj je terasa koju koriste, bez obzira što nemaju cijelu k.č. na korištenje, jer je jedna cjelina.

U slučaju da će Općini biti potrebne javne površine iz natječaja za neki poseban događaj, Općina zadržava pravo korištenja tih površina za svoje potrebe u tom određenom vremenu.




Članak 6.


Zbog sprječavanja remećenja javnog reda i mira, na javnim površinama koje korisnici imaju na korištenje  dozvoljava se rad do 24,00 sata. 

Nakon isteka radnog vremena, korisnik je dužan dignuti stolice na način da se posjetitelji ne mogu dalje zadržati na zakupljenoj javnoj površini i remetiti javni red i mir. 

Nakon 24 sata, ako ugostiteljski objekti koji koriste javne površine imaju odobreno duže radno vrijeme, moći će raditi isključivo unutar zatvorenog prostora ugostiteljskog objekta, uređenog sukladno zakonskim propisima, posebno u pogledu zaštite od buke.  


Duže radno vrijeme na javnim površinama dozvoljava se iznimno,  za vrijeme posebnih javnih proslava koje organizira Općina. 





Članak 7.

Korisnici javnih površina ne smiju postaviti nikakvu opremu ili izgraditi bilo kakve konstrukcije bez suglasnosti Konzervatorskog odjela u Puli.

Po proteku utvrđenog vremena korištenja tj. 31.12.2020.g. korisnici su dužni odstraniti sve postavljeno, bez ikakvog prava za nadoknadu  eventualno uloženih sredstava u uređenje površine koju su koristili.

Korisnicima javnih površina koji se ne budu pridržavali osnovnih i posebnih uvjeta natječaja ukinut će se Rješenje za korištenje javne površine te će izgubiti pravo prvenstvenog prava korištenja javnih površina u slijedećem natječaju.




Članak 8.

Ova Odluka stupa na snagu 8 dana nakon objave u Službenim novinama Općine Grožnjan, a objavit će se i na web stranicama i Oglasnoj ploči Općine Grožnjan.


OPĆINSKO VIJEĆE OPĆINE GROŽNJAN
KLASA: 944-17/17-01/04

Grožnjan, 26. siječnja  2018.g. 

